Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 194/12/5505	Liptovský Mikuláš, 29.4.2013
EEČ : 2-39-173-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 29.4.2013, spisová značka 1 Pv 194/12/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
hoci bol 02.02.2012 policajtom Obvodného oddelenia PZ v Lipt. Hrádku v blokovom konaní vedenom pod sp.zn.ORPZ-LM-OPP4-152-002/2012 postihnutý pokutou za spáchanie priestupku proti majetku podľa § 50 ods.1 zák.č.372/1990 Zb.o priestupkoch v znení neskorších právnych predpisov, 
30.03.2012 približne o 11.30 hodine v predajni č.026 CBA Verex a.s. Diskont XXXXX na ul.SNP 582 v Lipt. Hrádku, okres Lipt. Mikuláš, zobral z predajného pultu syr zn. Guldy o hmotnosti 0,275kg, ktorý si vložil do vrecka vetrovky a bez zaplatenia s týmto tovarom prešiel cez pokladničnú zónu, za ktorou bol zastavený a kontrolovaný predavačkou predajne, ktorá mu nezaplatený tovar odobrala; uvedeným konaním spôsobil spoločnosti CBA Verex a.s., XXXXX, Lipt. Mikuláš, IČO: XXXXX škodu vo výške 1,20.-€,

Uznesením prokurátora Okresnej prokuratúry XXXXX zo dňa 29.4.2013, spisová značka 1 Pv 194/12/5505, bola určená obvinenému skúšobná doba v trvaní 12 mesiacov.
Odôvodnenie:
Dňa 31.03.2012 som v označenej trestnej veci vydal podľa § 216 ods.1 Tr. poriadku  rozhodnutie, ktorým som podmienečne zastavil trestné stíhanie XXXXX a ktorým  som mu súčasne určil skúšobnú dobu v trvaní 12 mesiacov.
	 Uvedené rozhodnutie nadobudlo právoplatnosť 11.04.2012 a skúšobná doba u obvineného uplynula dňom 11.04.2013.
	Po uplynutí skúšobnej doby som skúmal, či obvinený splnil všetky podmienky vyplývajúce z podmienečného zastavenia trestného stíhania. Za tým účelom som si vyžiadal odpis registra trestov a správu z Obvodného úradu v Lipt. Mikuláši, z ktorých som zistil, že menovaný sa v skúšobnej dobe podmienečného zastavenia trestného stíhania nedopustil trestného činu a ani priestupku.
	Podľa § 217 ods.1 Tr. poriadku ak obvinený v priebehu skúšobnej doby viedol riadny život, nahradí spôsobenú škodu a vyhovel aj ďalším uloženým obmedzeniam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.
	Vzhľadom k tomu, že obvinený v priebehu skúšobnej doby sa nedopustil protispoločenského konania, možno konštatovať, že počas skúšobnej doby viedol riadny život, čím splnil všetky zákonom predpísané podmienky k tomu, aby  ho bolo možné osvedčiť.
	Z tohto dôvodu som preto vydal rozhodnutie, ktorým som XXXXX osvedčil v skúšobnej dobe podmienečného zastavenia trestného stíhania.
	Právoplatnosťou tohto uznesenia nastávajú účinky zastavenia trestného stíhania v zmysle § 9 ods.1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Sochor
prokurátor